32002R2179
L 331/11
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (EО) № 2179/2002 НА КОМИСИЯТА
от 6 декември 2002 година
относно специалните условия за отпускане на помощ за частно складиране на свинско месо
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (EИО) № 2759/75 на Съвета от 29 октомври 1975 г. относно общата организация на пазара на свинско месо (1), последното изменен с Регламент (EО) № 1365/2000 (2), и по-специално член 4, параграф 6 и член 5, параграф 4 от него,
като има предвид, че:
(1)
Интервенционни мерки за свинското месо могат да се предприемат, ако на представителните пазари на Общността средната цена на свинското трупно месо е под 103 % от базисната цена и има вероятност да остане под това ниво.
(2)
Пазарните цени са отбелязали спад под това ниво и предвид на сезонните и цикличните тенденции това положение може да се задържи.
(3)
Предприемането на интервенционни мерки е необходимо. Те могат да се ограничат до отпускането на помощ за частно складиране в съответствие с Регламент (EИО) № 3444/90 на Комисията от 27 ноември 1990 г. относно определяне на подробни правила за предоставяне на помощ за частно складиране на свинско месо (3), последно изменен с Регламент (EО) № 3533/93 (4).
(4)
Съгласно член 3 от Регламент (EИО) № 2763/75 на Съвета от 29 октомври 1975 г. за определяне на общите правила относно предоставяне на помощ за частно складиране на свинско месо (5), Комисията може да вземе решение за намаляване или увеличаване на срока за складиране. В случай че Комисията приеме такова решение, следва да се определи и размерът на помощта за конкретните срокове на складиране, сумите, които следва да се добавят или приспаднат.
(5)
За да се улеснят административната работа и контролът, свързани със сключването на договори, следва да се определят минималните количества.
(6)
Гаранцията следва да се определи на ниво, което ще гарантира изпълнението на договорните задължения от страна на складиращите.
(7)
Мерките, предвидени с настоящия регламент, са в съответствие със становището на Управителния комитет по свинското месо,
ПРИЕ НАСТОЯЩИЯ РЕГЛАМЕНТ:
Член 1
1. От 9 декември 2002 г. заявленията за помощ за частно складиране могат да се подават в съответствие с Регламент (EИО) № 3444/90. Списъкът с продуктите, за които може да се отпусне помощ, и съответните размери на помощта са посочени в приложението към настоящия регламент.
2. Ако Комисията удължи или намали срока на складиране, размерът на помощта съответно се коригира. Размерът на ежемесечните и ежедневните допълнителни суми и приспадания е определен в колони 6 и 7 на приложението.
Член 2
Минималните количества за един договор и за един продукт са, както следва:
a)
10 тона за обезкостени продукти;
б)
15 тона за други продукти.
Член 3
Гаранцията е 20 % от размера на помощта, определена в приложението.
Член 4
Настоящият регламент влиза в сила в деня на публикуването му в Официален вестник на Европейските общности.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 6 декември 2002 година.